Damage SFP

**Damage SFP** on suomalainen vuonna 1989 Limingassa perustettu thrash metal -yhtye. Yhtyeen jäsenet ovat Jarkko Nikkilä (laulu ja kitara), Antti Remes (basso ja taustalaulu) ja Tero Lipsonen (rummut). Kokoonpano on säilynyt samana yhtyeen perustamisesta lähtien. Damage SFP on ottanut inspiraatiota muun muassa Metallicasta, Megadethistä, Panterasta ja Deathistä. 

## Historia
Damage SFP julkaisi yhteensä kolme demoa vuosina 1992, 1993 ja 1996. Yhtye teki promokasetin vuonna 1994 solmiakseen levytyssopimuksen saksalaisen Noise Recordsin kanssa. Noise Records oli osoittanut kiinnostusta yhtyeeseen vuoden 1993 demon jälkeen.

Vuoden 1993 demon ja 1994 promonauhan välillä tapahtui musiikillisia muutoksia, sillä vuoden 1994 kappaleissa oli enemmän vaikutteita death metalista ja ¾-rytmeistä. Uusi tyyli ei tyydyttänyt Noise Recordsia, joten lupaava yhteistyö hiipui. Sen jälkeen Damage SFP toimi vuoteen 1996 asti ja jäi määrittelemättömän pitkälle tauolle soittajien siirtyessä opintoihinsa ja muihin bändiprojekteihinsa.

Vuoden 2018 alkupuolella Jarkko Nikkilä ja Tero Lipsonen herättivät yhtyeen uudelleen eloon. Myös Antti Remes liittyi bändiin mukaan, mikä tarkoitti, että Damage SFP jatkoi toimintaansa alkuperäisellä kokoonpanollaan pitkän tauon jälkeen. Samalla yhtye päätti koota kaikki parhaat kappaleensa täyspitkälle albumille.

Albumin ensimmäinen single ”Tragedy” julkaistiin helmikuussa 2019 ja koko albumi *Damage SFP* 14. kesäkuuta 2019 italialaisen Rockshots Recordsin kautta, 30 vuotta yhtyeen perustamisen jälkeen. 

Vuonna 2019 Damage SFP soitti useita keikkoja Suomessa, Venäjällä ja Baltian maissa. Yhtye teki myös 10 päivän kiertueen Itä-Euroopassa lokakuussa 2019.

Vuosi 2020–21 Damage SFP soitti uusia kappaleita keikoilla ja sai hyvää palautetta yleisöltä. Yhtye päätti tehdä toisen albumin. Albumin teossa oli eräitä takaiskuja, mutta lopulta vuonna 2022 albumi oli valmis. Yhdeksän kappaleen albumi nimeltä *Punished by the System* julkaistiin helmikuussa 2023 Samsara Recordsin kautta. Albumin julkaisun jälkeen yhtye on keikkaillut Suomessa ja ulkomailla. Lokakuussa 2025 yhtye kävi 10 päivän kiertueella Latviassa, Liettuassa ja Puolassa.

## Jäsenet
* Jarkko Nikkilä – kitara, laulu (1989–)

* Antti Remes – basso, taustalaulu (1989–)

* Tero Lipsonen – rummut (1989–)

## Diskografia
### Studioalbumit

* *Damage SFP* (2019, Rockshots Records)

* *Punished By The System* (2023, Samsara Records)
### Singlet

* ”Tragedy” (2019, Rockshots Records)

* ”Ruthless Fate” (2019, Rockshots Records)

* ”Face Your Demons” (2023, Samsara Records)

## Arvostelut
*  Säynekoski, Marko: Levyarvio: Ei pelkkää nostalgiaa – Metallibändi Damage S.F.P. julkaisi esikoisensa 30 vuoden jälkeen aloittamisesta *Soundi*. 2019.

*  Säynekoski, Marko: Arvio: Murinan ja melodioiden rajapinnassa – Damage SFP osoittaa tyylitajua alusta loppuun *Soundi*. 2023.

## Lähteet
* Juutilainen, Joni: Menneen hengellä ja draivilla – haastattelussa Damage S.F.P. *Inferno*. 10.3.2023. Viitattu 15.3.2026.

* Lahtinen, Luxi: Interview with Damage SFP *The Metal Crypt*. 10.2.2023. Viitattu 15.3.2026. 

* Lahtinen, Luxi: Interview with drummer Tero Lipsonen *The Metal Crypt*. 22.10.2025. Viitattu 15.3.2026. 

* Lahtinen, Luxi: Interview with Interview with guitarist and vocalist Jarkko "Jaake" Nikkilä *The Metal Crypt*. 16.2.2019. Viitattu 15.3.2026. 

* Damage SFP *Facebook*. Viitattu 15.3.2026.